
                                                                                                                                                            APROBAT,

                                                                                                                                                             PRIMAR

                                                                                                                  STĂNUȘOIU   IONUȚ                                                                                                                      

Nr. 26.543/20.06.2022
Raport de specialitate
privind ȋmputernicirea primarului comunei Ghiroda, judeţul Timiş, domnul Stănuşoiu Ionuţ, pentru  semnarea documentelor necesare ȋn vederea participării la cursurile de perfecţionare profesională a personalului de cooperare 
Ȋn structura funcțională a comunei Ghiroda, judetul Timiş este cuprins şi personalul de cooperare ȋn vederea realizării tuturor activităților specifice administraţiei publice locale, prevăzute ȋn legislaţia de specialitate. Acest lucru s-a făcut prin însușirea Acordului de cooperare privind organizarea și exercitarea unor activități necesare comunei noastre,  în scopul realizării unor atribuții stabilite prin lege autorităților administrației publice locale, conform HCL nr. ____________

Obținerea eficienței și eficacității serviciilor publice reprezintă o condiție esențială a managementului fiecărei entități publice, în acest caz, entitatea publică fiind comuna Ghiroda, în calitatea acesteia de persoană juridică de drept public și, respectiv, de instituție publică locală.
Dezvoltarea resurselor umane include,  ca  o  activitate esențială, pregătirea și dezvoltarea profesională a angajaților. Obiectivele generale ale acestei activități rezultă din nevoile interne ale organizației și sunt subordonate obiectivelor generale ale  acesteia. Pregătirea profesională este un proces de învățare/instruire, prin care salariații dobândesc cunoștințe teoretice și practice, noi abilități sau tehnici care  să  le  facă munca  mai eficientă sau prin care se urmărește dezvoltarea unor capacități noi si îmbunătățirea abilităților existente.

Ținând cont de referatul de aprobare al primarului comunei Ghiroda, pentru realizarea celor mai sus mentionate şi pentru ȋndeplinirea atribuţiilor stabilite de lege angajatorilor ȋn vederea asigurarii participării salariatilor la cursurile de formare şi perfectionare profesională, vă rog să analizați și să hotărâți asupra proiectului Hotărârii Consiliului Local privind ȋmputernicirea primarului comunei Ghiroda, judeţul Timiş, domnul Stănuşoiu Ionuţ, pentru semnarea documentelor necesare ȋn vederea participării la cursurile de perfecţionare profesională a personalului de cooperare, pentru toate funcțiile de specialitate necesare comunei, conform Acordului de cooperare, ȋncheiat ȋntre Filiala Județeană Timiș a Asociației Comunelor din România şi Comuna Ghiroda, judeţul Timiş prin HCL nr. ______________ .
Sumele reprezentând contravaloarea participării la cursurile de perfecţionare profesională a personalului de cooperare, conform Acordului de Cooperare ȋncheiat ȋntre Filiala Județeană Timiş a Asociației Comunelor din România şi Comuna Ghiroda, județul Timiş vor fi suportate din bugetul local în limita creditelor bugatare aprobate, pe baza facturilor emise de către Filiala  Județeană Timiş a Asociației Comunelor din România.
 Viza CFP se exercită prin semnătura persoanei împuternicite în acest sens.
                       Întocmit,
                                                                                                VIZA CFP

     INSPECTOR  RESURSE  UMANE                                                             Inspector, gr. prof. principal

                   TOTH  DELIA
                                                                                  Pleşa Andrei

